У Шчучынскім палацы творчасці дзяцей і моладзі прыём грамадзян і “прамую тэлефонную лінію” правяла прававы інспектар Гродзенскай абласной арганізацыі Беларускага прафсаюза работнікаў адукацыі і навукі Наталля Валер’еўна Грэцкая. Разглядаць звароты жыхароў раёна і вырашаць праблемныя пытанні ёй дапамаглі старшыня раённага аб’яднання прафсаюзаў Юрый Тадэвушавіч Пашук, пракурор Шчучынскага раёна Аляксандр Уладзіміравіч Дзямідаў і галоўны спецыяліст аддзела працы і заработнай платы ўпраўлення па працы, занятасці і сацыяльнай абароне райвыканкама Алена Іванаўна Вашчыла.